Die wêreld in foto’s – 4 Augustus 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Vuurpyl, wat glo die Noord-Koreaanse satelliet Kwangmyongsong-4 bevat, styg op by die Sohae-lanseerblad in Tongchang-ri, Noord-Korea. Noord-Koreaanse ruimte-amptenare is tans druk besig met ŉ vyfjaarplan om nog satelliete in die Aarde se wentelbaan te plaas. Die Noord-Koreaanse ruimtediens se einddoel is om die Maan te bereik. Foto: Korean Central News Agency/Korea News Service via AP/wire.africannewsagency.com ŉ Forensiese beampte van die Londense polisie ondersoek die toneel in Russell Square, sentraal-Londen, waar ŉ mes-aanval plaasgevind het. Een vrou is dood en nog ander mense is beseer in die aanval vroeg Donderdagoggend in ŉ sentrale deel van Londen. Foto: Yui Mok/PA via AP/ wire.africannewsagency.com Jemeense seuns stap deur die puin van ŉ huis wat vernietig is tydens lugaanvalle van die Saoedi-gesteunde koalisie in Sanaa, Jemen. Die sekretaris-generaal van die Verenigde Nasies het ŉ beroep op die Veiligheidsraad gedoen om alles in hul vermoë te doen om kinders tydens gewapende konflik te beskerm. Foto: Xinhua/Hani Ali/wire.africannewsagency.com Kampeerders in die Putah-spruit naby die Berryessa-meer, Kalifornië, maak reg om te gaan slaap terwyl ŉ wegholbrand stadig maar seker naderkruip. Foto: Kent Porter/The Press Democrat via AP/wire.africannewsagency.com Staatsamptenare neem aan ŉ byeenkoms deel om mense aan te moedig om te stem in ŉ komende referendum in Bangkok, Thailand. Die land hou Sondag ŉ refendum oor ŉ nuwe grondwet, soos versoek deur Thailand se militêre regering. Thailand se weermag het aan bewind gekom na ŉ staatsgreep in 2014. Die plakkate lui “Stem in die 7 Augustus Referendum” en “Neem deel aan die referendum om ons demokrasie te versterk”. Foto: AP Photo/Sakchai Lalit/wire.africannewsagency.com ŉ Beer ry op ŉ vullisvragmotor rond by die Los Alamos Nasionale Laboratorium in Los Alamos, Nieu-Mexico. Minstens 30 werknemers van die nasionale park het saamgedrom om die skouspel te aanskou en het die vragmotorbestuurder aangeraai om na ŉ nabygeleë boom te ry. Die beer het in die boom geklouter en vir meer as ŉ uur daar gewag, voordat dit terug in die bos in gehardloop het. Foto: Evan Welsch via AP/ wire.africannewsagency.com Cypriote betoog in die Turks-beheerde noordelike gedeelte van Nicosia, die hoofstad van Ciprus. Sowat 1 500 mense het voor die die Turkse parlement in Ciprus byeengekom om beswaar te maak teen die skepping van ŉ “koördineringskomitee”. Die komitee gebruik glo kulturele befondsing en sportprojekte om die burgers van Ciprus in ŉ meer Islamitiese leefwyse in te dwing. Foto: AP Photo/Philippos Christou/wire.africannewsagency.com Besoekers ervaar ŉ Viking-styl bootrit tydens die Viking-fees in Leknes, ŉ dorpie in Noorweë se Lofoten-eilande. Die vyfdaagse Viking-fees het op die Lofoten-eilande begin, waar deelnemers Viking-klere, wapens en lewensstyl vertoon het. Foto: Xinhua/Liang Youchang/wire.africannewsagency.com Lede van Japan se gesinchroniseerde swemspan neem aan ŉ oefensessie deel by die Maria Lenk Akwatiese Sentrum ter voorbereiding vir die 2016 Olimpiese Somerspele in Rio de Janeiro, Brasilië. Foto: AP Photo/Wong Maye-E/wire.africannewsagency.com ŉ Ondersteuner juig tydens ŉ vroue sokkerwedstryd tussen China en Brasilië by die Olimpiese Stadion in Rio de Janeiro, Brasilië. Foto: Xinhua/Lin Yiguang/wire.africannewsagency.com